Euroopan talousyhteisön ja Kap Verden tasavallan välinen Kap Verden edustalla harjoitettavaa kalastusta koskeva sopimus - Pöytäkirja Euroopan talousyhteisön ja Kap Verden tasavallan välisessä Kap Verden edustalla harjoitettavaa kalastusta koskevassa sopimuksessa määrätyistä kalastusoikeuksista ja taloudellisesta korvauksesta



Virallinen lehti nro L 212 , 09/08/1990 s. 0003 - 0012

Suomenk. erityispainos Alue 11 Nide 16 s. 0055

Ruotsink. erityispainos Alue 11 Nide 16 s. 0055



SOPIMUS Euroopan talousyhteisön ja Kap Verden tasavallan välinen Kap Verden edustalla harjoitettavaa kalastusta koskeva EUROOPAN TALOUSYHTEISÖ, jäljempänä "yhteisö", ja KAP VERDEN TASAVALTA, jäljempänä "Kap Verde", jotka OTTAVAT HUOMIOON yhtäältä Afrikan, Karibian ja Tyynenmeren maiden ja Euroopan talousyhteisön välisen sopimuksen (AKT ETY-sopimus) myötä syntyneen yhteistyön hengen sekä toisaalta yhteisön ja Kap Verden yhteisen halun lujittaa yhteisön ja Kap Verden keskinäisiä suhteita, OTTAVAT HUOMIOON Kap Verden halun edistää kalavarojensa järkiperäistä hyväksikäyttöä yhteistyötä lisäämällä, PALAUTTAVAT MIELEEN, että Kap Verde ulottaa suvereniteettinsa ja lainkäyttövaltansa 200 meripeninkulman päähän rannikostaan, erityisesti merikalastuksen osalta, PITÄVÄT MIELESSÄ molempien sopimuspuolten allekirjoittaman Yhdistyneiden kansakuntien merioikeusyleissopimuksen, OVAT VAKAASTI PÄÄTTÄNEET ylläpitää kalastussuhteitaan keskinäisen luottamuksen ja yhteisten etujen kunnioittamisen hengessä, HALUAVAT vahvistaa kumpaakin sopimuspuolta kiinnostavan kalastustoiminnan edellytykset ja yksityiskohtaiset säännöt, OVAT SOPINEET SEURAAVAA: 1 artikla Tämän sopimuksen tavoitteena on vahvistaa periaatteet ja säännöt, jotka sääntelevät tulevaisuudessa kaikkea yhteisön jäsenvaltioiden lipun alla purjehtivien alusten, jäljempänä "yhteisön alukset", harjoittamaa kalastustoimintaa Kap Verden suvereniteettiin tai kalastusta koskevaan lainkäyttövaltaan kuuluvilla vesialueilla, jäljempänä "Kap Verden kalastusvyöhyke", Yhdistyneiden kansakuntien merioikeusyleissopimuksen määräysten ja muiden kansainvälisen oikeuden sääntöjen mukaisesti. 2 artikla Kap Verde antaa yhteisön aluksille luvan kalastaa Kap Verden kalastusvyöhykkeellä tämän sopimuksen mukaisesti. 3 artikla 1. Yhteisö sitoutuu toteuttamaan kaikki asianmukaiset toimenpiteet sen varmistamiseksi, että sen alukset noudattavat tämän sopimuksen määräyksiä sekä Kap Verden kalastusvyöhykkeellä harjoitettavaa kalastusta koskevia lakeja, jotka ovat Yhdistyneiden kansakuntien merioikeusyleissopimuksen ja muiden kansainvälisen oikeuden sääntöjen mukaisia. 2. Kap Verden viranomaiset ilmoittavat Euroopan yhteisöjen komissiolle kaikista mainittuja lakeja koskevista muutoksista ennen niiden soveltamista. 3. Kap Verden viranomaisten kalastuksen säilyttämiseksi toteuttamat sääntelytoimenpiteet perustuvat puolueettomiin ja tieteellisiin perusteisiin, ja niitä sovelletaan yhtäläisesti yhteisön aluksiin ja muihin, ulkomaisiin aluksiin, sanotun kuitenkaan rajoittamatta samalla maantieteellisellä alueella olevien kehitysmaiden välisten erityissopimusten, mukaan lukien keskinäiset kalastussopimukset, soveltamista. 4 artikla 1. Kap Verden kalastusvyöhykkeellä kalastaessaan yhteisön aluksilla on oltava kalastuslisenssi, jonka Kap Verden viranomaiset myöntävät yhteisön hakemuksesta. 2. Lisenssi myönnetään kyseisen laivanvarustajan suorittamaa maksua vastaan. 3. Lisenssinhakumenettely, maksujen suuruus ja maksutavat määritellään liitteessä. 5 artikla Sopimuspuolet sitoutuvat neuvottelemaan keskenään tai kansainvälisissä järjestöissä varmistaakseen elollisten luonnonvarojen hoidon ja säilyttämisen itäisellä Keski-Atlantilla erityisesti laajasti vaeltavien kalalajien osalta, ja helpottamaan asiaankuuluvaa tieteellistä tutkimusta. 6 artikla Sellaisten alusten päälliköiden, joilla on tämän sopimuksen perusteella lupa kalastaa Kap Verden kalastusvyöhykkeellä, on toimitettava Kap Verden viranomaisille saalisilmoitukset sekä Euroopan yhteisöjen komission Praiassa olevalle edustustolle tarkoitetut jäljennökset liitteessä annettujen määräysten mukaisesti. 7 artikla Yhteisö maksaa Kap Verdelle taloudellisen korvauksen 2 artiklan perusteella myönnetyistä kalastusmahdollisuuksista tämän sopimuksen liitteenä olevassa pöytäkirjassa määrättyjen edellytysten ja yksityiskohtaisten sääntöjen mukaisesti, sanotun kuitenkaan rajoittamatta Kap Verden AKT ETY -sopimuksen perusteella saamaa rahoitusta. 8 artikla Jos Kap Verden viranomaiset päättävät kalakantojen odottamattoman muuttumisen vuoksi toteuttaa säilyttämistoimenpiteitä, jotka yhteisön käsityksen mukaan vaikuttavat merkittävästi yhteisön alusten harjoittamaan kalastustoimintaan, sopimuspuolet neuvottelevat keskenään tämän sopimuksen liitteen ja pöytäkirjan mukauttamisesta. Nämä neuvottelut perustuvat periaatteeseen, jonka mukaan mainitussa pöytäkirjassa määrättyjen kalastusoikeuksien väheneminen pienentää vastaavassa suhteessa yhteisön maksamaa taloudellista korvausta. 9 artikla Perustetaan sekakomissio valvomaan tämän sopimuksen moitteetonta soveltamista. Komissio kokoontuu kumman tahansa sopimuspuolen pyynnöstä vuoroin Kap Verdellä ja yhteisössä. Sopimuspuolet neuvottelevat keskenään, jos tämän sopimuksen tulkinnasta tai soveltamisesta aiheutuu erimielisyyttä. 10 artikla Mikään tämän sopimuksen määräys ei vaikuta millään tavoin kummankaan sopimuspuolen näkemyksiin merioikeutta koskevista kysymyksistä eikä myöskään rajoita niitä. 11 artikla Tätä sopimusta sovelletaan yhtäältä alueisiin, joihin sovelletaan Euroopan talousyhteisön perustamissopimusta, jolloin noudatetaan mainitussa sopimuksessa määrättyjä edellytyksiä, ja toisaalta Kap Verden tasavallan alueeseen. 12 artikla Liite ja pöytäkirja ovat erottamaton osa tätä sopimusta, ja jollei toisin määrätä, viittauksilla tähän sopimukseen viitataan myös sen liitteeseen ja pöytäkirjaan. 13 artikla 1. Tämä sopimus on aluksi voimassa kolme vuotta sen voimaantulopäivästä. Jollei jompikumpi sopimuspuoli sano sopimusta irti ilmoittamalla asiasta vähintään kuutta kuukautta ennen tämän ensimmäisen ajanjakson päättymistä, sen voimassaolo jatkuu aina kaksi vuotta kerrallaan edellyttäen, että irtisanomisilmoitusta ei ole tehty viimeistään kolme kuukautta ennen kunkin kaksivuotisjakson päättymistä. 2. Ensimmäisen kolmen vuoden pituisen ajanjakson ja jatkossa kunkin kaksivuotisjakson päättyessä sopimuspuolet aloittavat neuvottelut vahvistaakseen yhdessä sopimuksen liitteeseen tai pöytäkirjaan tehtävät muutokset tai lisäykset. Sopimuspuolet neuvottelevat keskenään myös silloin, kun toinen sopimuspuolista irtisanoo tämän sopimuksen. 14 artikla Tämä sopimus tulee voimaan päivänä, jona sopimuspuolet ilmoittavat toisilleen, että tätä tarkoitusta varten tarvittavat menettelyt on saatettu päätökseen. 15 artikla Tätä sopimusta, joka on tehty kahtena englannin-, espanjan-, hollannin-, italian-, kreikan-, portugalin-, ranskan-, saksan- ja tanskankielisenä kappaleena kaikkien tekstien ollessa yhtä todistusvoimaisia, säilytetään Euroopan yhteisöjen neuvoston pääsihteeristön arkistossa, joka toimittaa sopimuksen oikeaksi todistetun jäljennöksen kaikille sopimuspuolille. LIITE EDELLYTYKSET YHTEISÖN ALUSTEN KAP VERDEN KALASTUSVYÖHYKKEELLÄ HARJOITTAMALLE KALASTUKSELLE A. Lisenssihakemusta ja lisenssin myöntämistä koskevat muodollisuudet 1. Yhteisön toimivaltaiset viranomaiset esittävät vähintään viisitoista päivää ennen halutun voimassaoloajan alkua Kap Verden kalastusministeriölle komission Kap Verdellä olevan edustuston välityksellä hakemuksen jokaisesta aluksesta, jolla aiotaan harjoittaa kalastustoimintaa sopimuksen perusteella. Hakemukset on tehtävä käyttäen Kap Verden tätä tarkoitusta varten toimittamaa lomaketta, jonka malli on lisäyksessä 1. 2. Jokaiseen lisenssihakemukseen on liitettävä tosite lisenssin voimassaoloaikaa vastaavan maksun suorittamisesta. Kyseinen maksu suoritetaan Kap Verden viranomaisten osoittamassa rahalaitoksessa tai muussa laitoksessa avatulle tilille. Maksuihin sisältyvät kaikki kansalliset ja paikalliset maksut satamamaksuja ja palveluista perittäviä maksuja lukuun ottamatta. 3. Kap Verden kalastusministeriö luovuttaa kaikkien alusten lisenssit laivanvarustajille tai niiden edustajille Euroopan yhteisöjen Kap Verdellä olevan edustuston välityksellä viidentoista päivän kuluessa 2 kohdassa tarkoitetun maksutositteen vastaanottamisesta. 4. Lisenssi on aluskohtainen eikä se ole siirrettävissä toiselle alukselle. Ylivoimaisen esteen sattuessa aluskohtainen lisenssi voidaan korvata Euroopan yhteisöjen komission pyynnöstä toiselle, ominaisuuksiltaan vastaavalle yhteisön alukselle myönnetyllä lisenssillä. Aluksen, jonka lisenssi korvataan toisella lisenssillä, varustaja palauttaa peruutetun lisenssin Euroopan yhteisöjen Kap Verdellä olevan edustuston välityksellä Kap Verden kalastusministeriöön. Uudessa lisenssissä on mainittava: - lisenssin myöntämispäivämäärä, - maininta siitä, että kyseinen lisenssi korvaa edellisen aluksen lisenssin jäljellä olevan voimassaoloajan ajaksi. Tässä tapauksessa mitään sopimuksen 4 artiklan 2 kohdassa määrättyä lisenssimaksua ei tarvitse suorittaa jäljellä olevan voimassaoloajan osalta. 5. Lisenssi on säilytettävä jatkuvasti aluksella. 6. Kap Verden kalastusministeriö antaa ennen sopimuksen voimaantuloa tiedoksi yksityiskohtaiset säännöt lisenssimaksujen suorittamisesta ja erityisesti tiedot käytettävistä pankkitileistä ja valuutoista. B. Tonnikala-alusten ja pintasiima-alusten lisenssejä koskevat määräykset 1. Lisenssit ovat voimassa vuoden. Ne ovat uusittavissa. 2. Maksuksi vahvistetaan 20 ecua Kap Verdellä pyydettyä kalatonnia kohti. 3. Lisenssit myönnetään Kap Verden kalastusministeriölle kunkin nuottaa käyttävän tonnikala-aluksen osalta suoritettavaa 1500 ecun sekä vapapyydyksiä käyttävän tonnikala-aluksen ja pintasiima-aluksen osalta suoritettavaa 300 ecun suuruista kiinteää vuosimaksua vastaan, joka vastaa: - nuottaa käyttävän tonnikala-aluksen vuoden aikana pyytämästä 75 tonnin tonnikalasaaliista suoritettavaa maksua, - vapapyydyksiä käyttävän tonnikala-aluksen ja pintasiima-aluksen vuoden aikana pyytämästä 15 tonnin tonnikalasaaliista suoritettavaa maksua. 4. Euroopan yhteisöjen komissio vahvistaa kunkin kalenterivuoden lopussa aluksella laadittujen ja vastuussa olevien tieteellisten laitosten, erityisesti Ranskan merentakaisten alueiden tieteellisen ja teknisen tutkimuslaitoksen (ORSTOM), Instituto espanol de oceanografian (IEO) ja Kap Verden Instituto nacional de investigação das pescasin (INIP) vahvistamien saalisilmoitusten perusteella kunkin kalastusvuoden perusteella suoritettujen maksujen lopullisen tilityksen. Lopullinen tilitys annetaan tiedoksi samanaikaisesti Kap Verden kalastusministeriölle ja laivanvarustajille. Laivanvarustajat suorittavat kaikki mahdolliset lisämaksut Kap Verden kalastusministeriölle viimeistään kolmenkymmenen päivän kuluessa rahalaitoksessa tai muussa Kap Verden viranomaisten osoittamassa laitoksessa avattua tiliä koskevasta ilmoituksesta. Jos lopullisen tilityksen määrä on kuitenkin edellä tarkoitettua ennakkomaksua pienempi, syntynyttä tilityseroa ei palauteta laivanvarustajalle. C. Muiden alusten lisenssejä koskevat määräykset 1. Pohjasiima-alusten osalta lisenssit ovat voimassa kolme, kuusi tai kaksitoista kuukautta. Vuosimaksu vahvistetaan bruttovetoisuuden (brt) mukaan suhteessa lisenssin voimassaoloaikaan siten, että maksu on 100 ecua bruttorekisteritonnia kohti. 2. Pääjalkaisten koekalastusta harjoittavien alusten osalta maksuksi vahvistetaan 60 ecua bruttorekisteritonnia kohti vuodessa. D. Saalisilmoitukset 1. Nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten osalta pidetään lisäyksessä 2 olevan mallin mukaista kalastuspäiväkirjaa kunkin Kap Verden kalastusvyöhykkeellä vietetyn ajanjakson osalta. Tämä lomake on lähetettävä Kap Verden kalastusministeriölle Euroopan yhteisöjen komission Kap Verdellä olevan edustuston välityksellä 45 päivän kuluessa kalastusvuoden päättymisestä Kap Verden kalastusvyöhykkeellä. 2. Pohjasiima-alusten ja pääjalkaisten koekalastusta harjoittavien alusten on annettava tiedoksi Kap Verden kalastusministeriölle Euroopan yhteisöjen komission Kap Verdellä olevan edustuston välityksellä saalistiedot käyttäen oheistettua lomakemallia (lisäys 3). Nämä saalisilmoitukset on laadittava kuukausittain ja ne on annettava tiedoksi vähintään kerran kolmessa kuukaudessa. 3. Kyseiset asiakirjat on täytettävä selvästi ja aluksen päällikön on allekirjoitettava ne. 4. Edellä mainittujen määräysten noudattamatta jättämisen varalta Kap Verden toimivaltaiset viranomaiset pidättävät itsellään oikeuden soveltaa muiden ohella yhtä tai molempia seuraavista rangaistuksista: - määräyksiä rikkoneen aluksen lisenssin peruuttaminen, - sakon maksaminen. Tässä tapauksessa Euroopan yhteisöjen komission Kap Verdellä olevalle edustustolle on ilmoitettava asiasta. E. Saaliin purkaminen aluksesta Yhteisön tonnikala-alukset pyrkivät toimittamaan tavaraa Kap Verden tonnikalasäilyketeollisuudelle vyöhykkeellä harjoittamansa pyyntiponnistuksen mukaan hinnalla, jonka yhteisön laivanvarustajat ja Kap Verden viranomaiset vahvistavat yhteisestä sopimuksesta kansainvälisten markkinoiden sen hetkisten hintojen perusteella. Summa maksetaan vaihdettavassa valuutassa. Tonnikala-alukset, joiden saalis puretaan Kap Verden satamaan, pyrkivät tarjoamaan osan sivusaaliistaan Kap Verden kalastusviranomaisten käyttöön paikallisilla markkinahinnoilla. F. Merimiesten miehistöön ottaminen 1. Tonnikala-alusten ja pintasiima-alusten varustajat palkkaavat Kap Verden kansalaisia seuraavien edellytysten ja rajoitusten mukaisesti: - Kap Verden kalastusvyöhykkeellä olevaan nuottaa käyttävään tonnikala-aluslaivastoon otetaan kalastusvuoden aikana kolme Kap Verdeltä olevaa merimiestä, - Kap Verden kalastusvyöhykkeellä olevaan vapapyydyksiä käyttävään tonnikala-aluslaivastoon otetaan kalastusvuoden aikana kahdeksan Kap Verdeltä olevaa merimiestä ylittämättä aluskohtaista merimiesten määrää, - Kap Verden kalastusvyöhykkeellä olevaan pintasiima-aluslaivastoon otetaan kalastusvuoden aikana kaksi Kap Verdeltä olevaa merimiestä ylittämättä aluskohtaista merimiesten määrää. 2. Laivanvarustajat tai heidän edustajansa vahvistavat yhteisymmärryksessä Kap Verden toimivaltaisten viranomaisten kanssa ennen lisenssien myöntämistä merimiesten palkat; laivanvarustajat huolehtivat palkoista, joihin sisältyy merimiehiä koskeva sosiaaliturvajärjestelmä (muiden ohella henkivakuutus sekä tapaturma- ja sairausvakuutus). 3. Jos uusia merimiehiä ei palkata, laivanvarustajien on maksettava heidän palkkojaan vastaava kiinteä rahasumma. Tämä rahasumma käytetään Kap Verden merimiesten koulutukseen ja se maksetaan Kap Verden toimivaltaisten viranomaisten osoittamalle tilille. G. Tarkkailijoiden ottaminen alukseen 1. Bruttovetoisuudeltaan yli 150 brt olevat alukset ottavat alukseen Kap Verden toimivaltaisten viranomaisten pyynnöstä näiden nimeämän tarkkailijan, jonka tehtävänä on tarkastaa Kap Verden kalastusvyöhykkeellä saadut saaliit. Tarkkailijalla on käytettävissään kaikki tehtävän suorittamiseksi tarvittavat keinot, kuten pääsy aluksen tiloihin ja mahdollisuus tutustua asiakirjoihin. Tarkkailija ei saa olla aluksella kauempaa kuin hänen tehtävänsä suorittaminen edellyttää. Aluksen päällikkö helpottaa tarkkailijan työtä, jolle on myönnetty samat edellytykset kuin kyseisen aluksen päällystölle. Kap Verden toimivaltaiset viranomaiset huolehtivat palkoista ja sosiaaliturvamaksuista. 2. Tarkkailijan työstä ja hänen alukselle ottamiselleen asetetuista edellytyksistä ei saa aiheutua keskeytystä tai haittaa kalastustoiminnalle. Kap Verden toimivaltaiset viranomaiset vahvistavat yhteisymmärryksessä laivanvarustajan tai hänen edustajansa kanssa tarkkailijan alukseenottamis sataman. Jos tarkkailija otetaan alukseen vieraan valtion alueella, laivanvarustaja vastaa tarkkailijan matkakuluista. Jos tonnikala-alus, jolla on Kap Verdestä oleva tarkkailija, poistuu Kap Verden kalastusvyöhykkeeltä, on kaikin mahdollisin keinoin varmistettava tarkkailijan paluu Kap Verdelle niin nopeasti kuin mahdollista laivanvarustajan vastatessa kustannuksista. H. Kalastusvyöhykkeet 1. Yhteisön alukset voivat harjoittaa kalastustoimintaa seuraavilla, suhteessa perusviivoihin määritellyillä vyöhykkeillä: - nuottaa käyttävien tonnikala-alusten ja pintasiima-alusten osalta 12 meripeninkulman ulkopuolella, - vapapyydyksiä käyttävien tonnikala-alusten osalta 6 meripeninkulman ulkopuolella, - kalastuksen, jossa käytetään elävää syöttiä sekä pohjasiima-alusten osalta perusviivojen ulkopuolella. 2. Koekalastusmatkan aikana pääjalkaisten pyyntialuksilla on pääsy kaikille Kap Verden kalastusvyöhykkeille. I. Hyväksytty silmäkoko Vahvistetaan troolin perästä venytettyinä mitattavat hyväksytyt silmäkoot seuraavasti: - 16 millimetriä kalastuksen osalta, jossa käytetään elävää syöttiä, - 40 millimetriä pääjalkaisten pyynnin osalta. Tonnikalan osalta sovelletaan ICCAT:in suosittelemia kansainvälisiä vaatimuksia. J. Vyöhykkeelle saapuminen ja sieltä poistuminen, radioliikenne 1. Kaikki Kap Verden kalastusvyöhykkeellä tämän sopimuksen perusteella kalastavat yhteisön alukset ilmoittavat SMo Vicenten radioasemalle päivämäärän ja kellonajan sekä sijaintinsa Kap Verden kalastusvyöhykkeelle saapuessaan ja sieltä poistuessaan. 2. Kalastaessaan Kap Verden kalastusvyöhykkeellä alukset antavat tiedoksi Kap Verden toimivaltaisille viranomaisille SMo Vicenten radioaseman välityksellä joka kolmas päivä sijaintinsa ja saaliinsa sekä kunkin matkan jälkeen kokonaissaaliinsa. 3. Kap Verden kalastusministeriö antaa tiedoksi laivanvarustajille tai heidän edustajalleen radiokutsutunnuksen, kalastuskertojen lukumäärän sekä työtunnit lupaa myöntäessään. 4. Jos radiota ei voida käyttää, tiedot voidaan välittää muulla tavoin, esimerkiksi teleksillä tai sähkeitse. K. Satamalaitteisto sekä tarvikkeiden ja palvelujen käyttö Yhteisön alukset pyrkivät hankkimaan Kap Verdeltä kaikki toimintaansa varten tarvitsemansa tarvikkeet ja palvelut. Kap Verden toimivaltaiset viranomaiset vahvistavat yhteisymmärryksessä laivanvarustajien kanssa edellytykset satamalaitteiden sekä tarvittaessa tarvikkeiden ja palvelujen käytölle. L. Menettely aluksen pysäyttämisen yhteydessä 1. Euroopan yhteisöjen komission Kap Verdellä olevalle edustustolle annetaan tieto 48 tunnin kuluessa jokaisen yhteisön jäsenvaltion lipun alla purjehtivan, Kap Verden kalastusvyöhykkeellä tämän sopimuksen perusteella kalastavan aluksen pysäyttämisestä. Lyhyt kertomus pysäyttämiseen johtaneista olosuhteista ja syistä on toimitettava 72 tunnin kuluessa. 2. Edellä mainittujen tietojen vastaanottamisen jälkeen Euroopan yhteisöjen komission Kap Verdellä oleva edustusto, Kap Verden kalastusministeriö ja valvontaviranomaiset sekä mahdollisesti asianomaisen jäsenvaltion edustaja pitävät 24 tunnin kuluessa kokouksen kaikkien todettuihin tosiasioihin liittyvien olosuhteiden selvittämisessä hyödyksi olevien asiakirjojen ja tietojen vaihtamiseksi. Laivanvarustajalle tai hänen edustajalleen annetaan tieto tämän kokouksen tuloksesta sekä kaikista pysäyttämisen aiheuttamista toimenpiteistä. 3. Kalastusta koskevan rikkomuksen vuoksi pysäytetty alus vapautetaan talletettaessa vakuus, joka vahvistetaan ottaen huomioon pysäytyksestä aiheutuneet kustannukset sekä rikkomuksesta vastuussa olevien maksettaviksi tulevien sakkojen ja korjausten määrä. Lisäys 1 KALASTUSMINISTERIÖ >KAAVION ALKU> Lisenssihakemus teollista kalastusta harjoittaville ulkomaalaisille aluksille 1. Laivanvarustajan nimi: . . 2. Laivanvarustajan osoite: . . 3. Laivanvarustajan edustajan tai paikallisen asiamiehen nimi: . . 4. Laivanvarustajan edustajan tai paikallisen asiamiehen osoite: . . 5. Aluksen päällikön nimi: . 6. Aluksen nimi: . 7. Rekisterinumero: . 8. Rakennuspäivämäärä ja -paikka: . 9. Lippuvaltio: . 10. Rekisterisatama: . 11. Aluksen varustussatama: . 12. Suurin kokonaispituus (m): . 13. Leveys: . 14. Bruttovetoisuus: . 15. Nettovetoisuus: . 16. Ruuman vetoisuus: . 17. Aluksen jäähdytys- ja jäädytyskapasiteetti: . 18. Konetyyppi ja -teho: . 19. Pyydykset: . 20. Miehistön lukumäärä: . 21. Aluksen tietoliikennelaitteet: . 22. Kutsutunnus: . 23. Aluksen tunnusmerkit: . 24. Suunniteltu kalastustoiminta: . 25. Paikka, jossa saalis puretaan aluksesta: . 26. Kalastusvyöhykkeet: . 27. Pyydettävät lajit: . 28. Voimassaoloaika: . 29. Erityisedellytykset: . 30. Hakijan muu Kap Verdellä harjoittama toiminta: . . . . . Yleisen kalastusosaston lausunto . . . . Kalastusministeriön huomautukset . . . . >KAAVION LOOPU> Lisäys 2 >VIITTAUS FILMIIN> Lisäys 3 TEOLLISESTA KALASTUKSESTA TULEVIA SAALIITA KOSKEVIA TIETOJA >KAAVION ALKU> 1. Aluksen nimi ja rekisterinumero: . 2. Kansallisuus: . 3. Alustyyppi: . (tuorekala, tonnikala jne.) 4. Aluksen päällikön tai isännän nimi: . 5. Kalastuslisenssin myöntäjä: . Lisenssin voimassaoloaika: . 6. Harjoitettavat pyyntimuodot: . 7. Aluksen satamasta lähtöpäivä: . Aluksen satamaan saapumispäivä: . 8. Nuotan koentakerrat: . PäivämääräKalastusvyöhykeSaaliiksi saadut lajitTonnimääräPurkaussatamaAllekirjoittanut . . . . . . . . . ., edellä mainitun aluksen päällikkö tai isäntä tai hänen edustajansa, ilmoittaa, että yllä olevat tiedot ovat todenmukaiset, minkä hallituksen tarkkailija todistaa. Oikeaksi todistava hallituksen tarkkailija Aluksen päällikkö tai isäntä (allekirjoitus) >KAAVION LOOPU>